ไทยพาณิชย์ให้กู้เพซ 4พันล.ซื้อแบรนด์ดัง
ไทยพาณิชย์ปล่อยกู้ซื้อกิจการ &#8220;ดีน แอนด์ เดลูก้า&#8221; วงเงิน 4,000 ล้านบาท
13 ม.ค. 2558

ไทยพาณิชย์ปล่อยกู้ซื้อกิจการ “ดีน แอนด์ เดลูก้า” วงเงิน 4,000 ล้านบาท 
นายอาทิตย์ นันทวิทยา รอง ผู้จัดการใหญ่ ธนาคารไทยพาณิชย์ เปิดเผยว่า เมื่อเร็วๆ นี้ ธนาคารได้ลงนามในสัญญาสนับสนุนเงินกู้จำนวน 125  ล้านเหรียญสหรัฐ หรือประมาณ 4,000 ล้านบาท ให้แก่บริษัท เพซ ดีเวลลอปเมนท์ คอร์ปอเรชั่น เพื่อเข้าซื้อกิจการทั้งหมดของ “ดีน แอนด์ เดลูก้า” 
ทั้งนี้ ดีน แอนด์ เดลูก้า เป็นแบรนด์ร้านอาหารและเครื่องดื่มกูร์เมต์ชั้นนำของโลก ของบริษัท ดีน แอนด์ เดลูก้าโฮลดิ้งส์ อิงค์ โดยบริษัท เพซฯ ใช้วงเงินรวม 150 ล้านเหรียญสหรัฐ หรือราว 4,800 ล้านบาท ในการซื้อกิจการดีน แอนด์ เดลูก้า เพื่อขยายฐานจากธุรกิจอสังหาริมทรัพย์ สู่ธุรกิจอาหาร 
นายอาทิตย์ กล่าวว่า ขณะนี้ธนาคารยังเป็นที่ปรึกษาการซื้อกิจการทั้งในและต่างประเทศให้กับเอกชนในประเทศอีกหลายกิจการ โดยตั้งเป้าปีนี้ว่าจะเป็นที่ปรึกษาได้ 3-5 กิจการ วงเงินสินเชื่อเพื่อซื้อกิจการไม่ต่ำกว่า 4-5 หมื่นล้านบาท โดยปีที่ผ่านมา ธนาคารประสบความสำเร็จในการปล่อยกู้ให้บริษัทไทยยูเนี่ยนโฟรเซ่น โปรดักส์ หรือทียูเอฟ ในการเข้าซื้อ บริษัท บัมเบิลบี ซีฟู้ดส์ ผู้ผลิตอาหารทะเลสำเร็จรูปรายใหญ่ของโลก